Հայկ Բադիկյան

Հայկ Ավետիսի Բադիկյան, (), հայազգի ամերիկյան քանդակագործ։

Կենսագրություն 
Ծնվել է Վանում։ 1891 թվականին մեկնել է ԱՄՆ և հաստատվել Ֆրեզնոյում։ 1899 թվականին սովորել է Հոպկինսի արվեստի ինստիտուտում։ 1906-1907 թվականներին կատարելագործվել է Փարիզում Ալբեր Մարկեի մոտ։ 1907 թվականին ֆրանսիական արվեստագետների սրահում ցուցադրվել է Բադիկյանի «Հին պատմություն» բրոնզե այլաբանական քանդակը։ 1908 թվականից ապրել է Սան Ֆրանցիսկոյում։ Ստեղծագործել է դասական ոճով, հարել ռեալիստական ուղղությանը, վճռաբար հանդես է եկել մոդեռնիզմի դեմ։ Բադիկյանը կերտել է ամերիկյան հայտնի անձանց բրոնզե և մարմարե հուշարձաններ, կիսանդրիներ, ինչպես և հասարակական վայրերի համար այլաբանական սյուժեներով դեկորատիվ քանդակներ։ Բադիկյանն ընտրվել է Կալիֆորնիայի մշակութային և պատմական մի շարք ընկերությունների անդամ, արժանացել շքանշանների և պատվո դիպլոմների։

Գլխավոր գործերից
 Աբրահամ Լինքոլնի հուշարձան, Սան Ֆրանցիսկո (1923), 
 Փերշինգի հուշարձան, Սան Ֆրանցիսկո (1921), 
 Չեստեր Ռոուվելի հուշարձան, Ֆրեզնո (1914), 
 Թոմաս Սթար Քինգի արձան, Վաշինգտոնի Կապիտոլիումի քանդակների դահլիճ (1931), 
 «Բարեկամություն» այլաբանական արձանախումբ, Սան Ֆրանցիսկո (1925), 
 «Աեորոնոթիկ» ճակտոնը Վաշինգտոնի առևտրի դեպարտամենտի շենքի համար (1931), 
 Գեներալ Ֆյունստոնի կիսանդրին Սան Ֆրանցիսկոյի քաղաքային դահլիճ (1917), 
 Էդուարդ Ռոբսոն Թեյլորի կիսանդրին, Սան Ֆրանցիսկոյի հանրային գրադարան (1917)։

Պատկերասրահ

Ծանոթագրություններ 

Ամերիկահայ քանդակագործներ
ԱՄՆ-ում օսմանյան ներգաղթյալներ